પોલીસી હોલ્ડર,એજન્ટ અને પોલીસી ખરીદનાર બધાંને ફાયદોઃ જ્યારે પોલીસી હોલ્ડર પ્રીમીયમ ભરવા માટે સક્ષમ નથી હોતો ત્યારે તેની પાસે બે વિકલ્પો બચે છે.ઍક તો વિમા કંપની દ્વારા તે પોલીસીની જે સરેન્ડર વેલ્યુ આપવામાં આવે તે સ્વીકારી લેવી ને પોલીસી ત્યાં સમાપ્ત કરવી અથવા તો પોલીસી માં જે રકમ બચી હોય તેમાંથી પ્રીમીયમ તરીકે પૈસા ક્પાય,વિમો ચલુ રહે અને પછી પોલીસી બંધ થઈ જાય છે.અને તેમાં પણ જો પોલીસી ને ત્રણ વર્ષ પુરાં ન થયાં હોય તો તેને સરેન્ડર વેલ્યુ પણ મળવા પાત્ર નથી.આવાં કીસ્સામાં પોલીસી હોલ્ડરે તેણે ભરેલાં પ્રીમીયમની રકમ પણ ભુલી જવી પડે છે.પરંતુ મુંબઈ હાઈકોર્ટ નાં ચુકાદાએ આવા પોલીસી ધારકોને રાહતનો શ્વાસ આપ્યો છે.ઈન્સ્યુરન્સ પોલીસી નાં ટ્રેડીંગથી પોલીસી હોલ્ડરને ફાયદો થાય છે કારણકે તેને સરેન્ડર વેલ્યુ કરતાં વધારે રુપીયા મળે છે જ્યારે પોલીસી ખરીદનાર પણ ખુશ થાય છે કેમ કે તેને ટુંકાગાળામાં વધારે વળતર મળવાની આશા છે અને એજન્ટ પણ ખુશ રહે છે કેમેકે પોલીસી ચાલુ રહેવાથી તેને રીન્યુઅલ કમીશન મળતું રહે છે.આમ, ઈન્સ્યુરન્સ પોલીસીનું ટ્રેડીંગ એ પોલીસી હોલ્ડર,એજન્ટ અને પોલીસી ખરીદનાર એમ બધાં માટે ફાયદારુપ છે.